Title: Siberut
Description: Siberut és una petita illa a l'oest d'Indonèsia on habiten els mentawai, coneguts popularment com homes-flor pels ornaments amb què es guarneixen els cos. Fa alguns anys l'autora i el seu home, el fotògraf que il·lustra el llibre, van conviure a la jungla amb els mentawai. El resultat d'aquella experiència és el llibre que teniu a les mans. No es tracta d'un estudi etnogràfic exhaustiu sobre la cultura mentawai, ni d'un recull científic dels seus costums i pràctiques. Més aviat vol ser el relat d'un viatge inolvidable i una reflexió sobre la convivència entre persones que provenen de mons diferents però que proven de comunicar-se.

El llibre analitza, a partir de l'experiència dels protagonistes la vida quotidiana dels mentawai en el seu medi natural i el seu complex univers de creences religioses, molt lligades al simagere, els esperits protectors de la jungla. A l'hora que ens presenten les particularitats de la societat mentawa, també s'analitza l'impacte que té sobre la tribu la desforestació del seu hàbitat, l'arribada de turisme, la política migratòria del govern indonesi (que trasllada importants contingents de colons a l'illa) o els intents assimilacionistes del mateix govern per tal d'aniquilar la cultura dels indígenes. A través del llibre, doncs, coneixem com s'esdevé el dia a dia dels homes-flor a la jungla, però també la seva difícil supervivència com a poble en un context polític i econòmic advers que amenaça destruir-los.